
***ภาพข่าวประชาสัมพันธ์***

**เอสซีจี พร้อมยกระดับการบริหารจัดการกระบวนการผลิตปูนซีเมนต์**

**ด้วยเทคโนโลยีดิจิทัล เพื่อก้าวสู่ Smart & Green Operations**

**เอสซีจี** โดย นายชนะ ภูมี Vice President - Cement and Construction Solution ธุรกิจซีเมนต์และผลิตภัณฑ์ก่อสร้าง ได้วางแผนนำเทคโนโลยี 5G ร่วมกับเทคโนโลยี Automation, Digitalization และ BIM มาปรับใช้ในกระบวนการผลิตปูนซีเมนต์ เพื่อยกระดับมุ่งสู่การเป็น Smart & Green Operations ต่อยอด การพัฒนาธุรกิจอย่างยั่งยืน โดยวางแผนนำเทคโนโลยีต่าง ๆ มาใช้ตั้งแต่ต้นน้ำจนถึงปลายน้ำ

เริ่มจากการวางโครงข่ายระบบ 5G ในการบริหารจัดการเหมือง และการใช้พาหนะไร้คนขับ (Unmanned Truck) ในงานที่มีความเสี่ยง การใช้อากาศยานไร้คนขับ (Drone) ในการวางแผนการทำเหมืองและวัดพื้นที่กองวัตถุดิบ การใช้เทคโนโลยีแบบจำลองสารสนเทศหรือ BIM (Building Information Modeling) ในการทำฐานข้อมูลของ Digital Twin โดยดึงข้อมูลสารสนเทศต่างๆ เช่น ข้อมูลการผลิต ข้อมูลเครื่องจักร ข้อมูลคุณภาพสินค้า ข้อมูลระบบงานซ่อม ผ่านอุปกรณ์ IoT (Internet of Things) ให้เป็น Single Source of Data ตลอดจนการส่งต่อข้อมูลสารสนเทศ ในการวางแผนวัตถุดิบ การวางแผนระบบขนส่ง จนถึงกระบวนการผลิตและจ่ายสินค้า ทำให้เกิดการสอดประสานความสอดคล้องของข้อมูล ช่วยให้การวางแผนการดำเนินการเป็นภาพเดียวกันตอบรับกับการทำงานแบบ Hybrid Workplace บน Digital Platform

นับเป็นการเพิ่มประสิทธิภาพสูงสุดในการบริหารจัดการธุรกิจตลอด Value Chain ตามแนวคิด Smart & Green Operations ที่สอดคล้องกับแนวทาง ESG ของเอสซีจีที่มุ่งใส่ใจในด้านสิ่งแวดล้อม (Environmental) สังคม (Social) และบรรษัทภิบาล (Governance) ส่งเสริมให้ธุรกิจ สังคม และสิ่งแวดล้อม เติบโตไปด้วยกันอย่างยั่งยืน

***ผู้สนใจสามารถติดตามข่าวสารอื่นๆ ของเอสซีจีได้ที่ <https://scgnewschannel.com> / Facebook: scgnewschannel / Twitter: @scgnewschannel หรือ Line@: @scgnewschannel***

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*